stanford-oval/wikipedia huggingface dataset:
אלגברת הרכבה
אלגברות הרכבה בלי יחידה

כרגיל בתורת החוגים, "אלגברה הרכבה בלי יחידה" היא מערכת המקיימת את כל האקסיומות שהוזכרו במבוא, למעט הדרישה לקיום איבר יחידה. בסעיף זה נכתוב "אלגברת הרכבה", ונתכוון לכאלו שבהן אין מניחים קיומו של איבר יחידה.
אלגברות הרכבה בלי יחידה > איזוטופית לאלגברה עם יחידה

כל אלגברת הרכבה מממד סופי איזוטופית לאלגברת הרכבה עם יחידה, במובן הבא: אם M אלגברת הרכבה עם תבנית ריבועית N, אז קיים איבר  \ u\in M כך ש-  \ N(u)=1; אז פעולות הכפל מימין ומשמאל  \ L_{u}(x)=ux ו-  \ R_{u}(x)=xu הפיכות, והפעולה  \ x\star y=(R_{u}^{-1}(x))(L_{u}^{-1}(y)) הופכת את M לאלגברת הרכבה עם יחידה (ביחס לאותה נורמה N). מכאן נובע שהממד של אלגברת הרכבה מממד סופי (גם ללא איבר יחידה) הוא 1, 2, 4 או 8. כל איזומורפיזם בין אלגברות הרכבה עם יחידה הוא גם איזומטריה של תבניות הנורמה, ומכאן נובע שכל אלגברות ההרכבה עם יחידה הדומות ל-M, איזומורפיות זו לזו. עם זאת, יש אלגברות הרכבה בלי יחידה מממד אינסופי.
אלגברות הרכבה בלי יחידה > אלגברות הרכבה סימטריות

אלגברת הרכבה (בלי יחידה) היא סימטרית, אם התבנית  \ B(x,y)=N(x+y)-N(x)-N(y) היא אסוציאטיבית, כלומר,  \ B(xy,z)=B(x,yz). תכונה זו מתקיימת אם ורק אם האלגברה מקיימת את האקסיומה  \ x(yx)=(xy)x=N(x)y (השוויון באגף שמאל הוא הזהות הגמישה).
כל אלגברת הרכבה המקיימת את הזהות הגמישה היא סימטרית או בעלת איבר יחידה. מעל שדה בן יותר מ-2 איברים, אפילו האקסיומה  \ x(xx)=(xx)x מספיקה לשם כך. אלגברות הרכבה סימטריות כמעט לעולם אינן בעלות חזקה אסוציאטיבית (פרט לשדה F עצמו, הדוגמה היחידה היא מממד 2 מעל השדה הסופי  \mathbb {F} _{2}). למעשה, באלגברת הרכבה סימטרית מממד 2 ומעלה אין איבר יחידה.
אלגברות הרכבה בלי יחידה > אלגברות הרכבה סימטריות > אלגברות פרה-הורוויץ ואלגברות Petersson

אם C אלגברת הורוויץ עם אינוולוציה  \ x\mapsto x^{*}, אפשר להגדיר עליה פעולת כפל חדשה  \ x\star y=x^{*}y^{*}. ביחס לפעולה זו, C הופכת להיות אלגברת הרכבה סימטרית (ומאבדת את איבר היחידה שלה). האלגברה המתקבלת באופן זה נקראת אלגברת פָּרה-הורוויץ (וכך מוגדרות, בפרט, אלגברות פרה-קווטרניונים ואלגברות פרה-קיילי). אלגברת הרכבה סימטרית היא אלגברת פרה-הורוויץ אם ורק אם יש בה אידמפוטנט e המקיים  \ ex=xe=-x לכל איבר x כך ש-  \ B(x,e)=0.
כהכללה של הבניה הקודמת, אם  \ \varphi  הוא אוטומורפיזם של אלגברת הורוויץ C המקיים  \ \varphi ^{3}=1, אז אפשר להגדיר פעולת כפל חדשה לפי  \ x\star y=\varphi (x^{*})\varphi ^{2}(y^{*}) (אם  \ \varphi =1, מתקבלת אלגברת פרה-הורוויץ). גם אלו אלגברות הרכבה סימטריות, הנקראות אלגברות Petersson. אלגברת הרכבה סימטרית היא אלגברת Petersson אם ורק אם יש בה אידמפוטנט. בכל אלגברת הרכבה סימטרית אפשר למצוא אידמפוטנט לאחר הרחבת סקלרים מממד 3.
אלגברות הרכבה בלי יחידה > אלגברות הרכבה סימטריות > מיון

תהי R אלגברה אלטרנטיבית ספרבילית (עם יחידה), ונניח ש-  \ \lambda ^{3}-T_{R}(x)\lambda ^{2}+S_{R}(x)\lambda -N_{R}(x) הוא הפולינום המינימלי הגנרי של R. בפרט, R היא אלגברה מדרגה 3. אם יש בשדה הבסיס F שורשי יחידה מסדר 3, אפשר להגדיר על האוסף  \ R^{0} של איברים בעלי עקבה 0 ב- R, פעולת כפל חדשה,  \ x\star y={\frac {1-\rho }{3}}xy+{\frac {1-\rho ^{2}}{3}}yx-{\frac {1}{3}}T_{R}(xy). האלגברה המתקבלת היא אלגברת הרכבה סימטרית, עם תבנית הנורמה  \ n(x)=-{\frac {1}{3}}S_{R}(x). אם אין ב- F שורשי יחידה מסדר 3, מחליפים את R באוסף האיברים הסימטריים באלגברה אלטרנטיבית ספרבילית מעל ההרחבה הריבועית  \ F[\rho ], ביחס לאינוולוציה אוניטרית. מתברר שבניות אלה מכסות את כל אלגברות ההרכבה הסימטריות:
מעל שדה ממאפיין שונה מ-3, כל אלגברת הרכבה סימטרית שייכת לאחת המחלקות הבאות:
\ L^{0}, כאשר L שדה הרחבה ספרבילי מממד 3, או  \ F\times K כאשר K ריבועי ספרבילי, או  \ F\times F\times F;
אלגברת פרה-קווטרניונים;
אלגברת פרה-קיילי;
אם יש ב- F שורשי יחידה מסדר 3 - האלגברה  \ A^{0}, כאשר A אלגברה ציקלית מדרגה 3 מעל F;
אם אין ב- F שורשי יחידה מסדר 3 - האלגברה  \ Sym(B,\tau )^{0}, כאשר  \ B אלגברה ציקלית מדרגה 3 מעל  \ F[\rho _{3}],  \ \tau  אינוולוציה אוניטרית של B, ו-  \ Sym(B,\tau ) אוסף האיברים הסימטריים (שהוא מממד 9 מעל F).
מאלה, האלגברות בקבוצה הראשונה הן מממד 2, האלגברות בקבוצה השנייה מממד 4, והאחרונות מממד 8.
אלכסיי אוצ'יטל

| --- | --- |

 לידה:  31 באוגוסט 1951 (בן 73) סנקט פטרבורג, ברה"מ 
 מדינה:  ברית המועצות, רוסיה 
 השכלה:  המכון לקולנוע על שם גרסימוב 
 מעסיק:  Tvorchesko-proizvodstvennoe obʺedinenie "Rok", המכון לקולנוע על שם גרסימוב 
 פרסים והוקרה:  אמן כבוד של הפדרציה הרוסית  פרס נשר הזהב  פרס ניקה  Order For Merit in Culture and Art  מסדר "מפתח הידידות"  עיטור הידידות (רוסיה)  אמן העם של הפדרציה הרוסית  פרס לנין קומסומול  עיטור הכבוד של הפדרציה הרוסית  27th Moscow International Film Festival 
 
אלכסיי יפימוביץ' אוצ'יטל (נולד ב-31 באוגוסט 1951 בלנינגרד) הוא במאי קולנוע רוסי. אמן העם של רוסיה משנת 2002.
חיים וקריירה

אלכסיי אוצ'יטל נולד ב-31 באוגוסט 1951 בלנינגרד למשפחתו של הקולנוען מולדובני ממוצא יהודי יפים אוצ'יטל שיצר סרטי תעודה.
בשנת 1975 סיים את לימודיו ב-VGIK, עבד באולפן הסרטים הדוקומנטריים של לנינגרד.
בשנת 1990 הקים את אולפן הקולנוע שלו "Rock Films". סרט הביכורים של אוצ'יטל היה הסרט השגעון של ז'יזל.
בשנת 2000 הוא קיבל את פרס ניקה, את הפרס הגדול של קינוטאבר והיה מועמד לפרס גלובוס הבדולח על הסרט יומנה של אשתו. הסרט עסק ברומן האהבה האחרון של איוואן בונין.
סרטו הטיול משנת 2003 התחרה בפסטיבל הקולנוע הבינלאומי ה-25 במוסקבה. סרטו חולמים על החלל משנת 2005 זכה בפרס גאורגי המוזהב בפסטיבל הסרטים הבינלאומי של מוסקבה ה-27. בשנת 2006 היה חבר בחבר השופטים בפסטיבל הסרטים הבינלאומי ה-28 במוסקבה.
סרטו הקצה משנת 2010 נבחר מטעם רוסיה כמועמד לסרט הטוב ביותר בשפה זרה בטקס פרסי האוסקר ה-83 אך הוא לא נכנס לרשימה הסופית.
סרטו השמונה נבחר להקרנה בקטע של הקולנוע העולמי העכשווי במסגרת פסטיבל הסרטים הבינלאומי של טורונטו 2013.
הדרמה הרומנטית מטילדה בבימויו של אוצ'יטל על מערכת היחסים בין הבלרינה מטילדה קשסינסקאיה לניקולאי השני יצאה לאור ב-23 באוקטובר 2017. הסרט נחשב לשנוי במחלוקת ועורר דיונים נרחבים לאחר שצירת הדומה נטליה פוקלונסקאיה הובילה קמפיין לאיסור והחרמת הסרט על רקע דתי.
בשנת 2014 תמך בפומבי בפלישה וסיפוח רוסי של חצי האי קרים האוקראיני על ידי חתימה על מכתב של "פעילי תרבות רוסית - תומכים בעמדת הנשיא פוטין ביחס לקרים ואוקראינה".
בשנת 2020 השלים הפקת סרט קולנוע אודות ויקטור צוי.
פילמוגרפיה נבחרת

רוק (1987)
הגיבור האחרון. ויקטור צוי. (1992)
השגעון של ג'יזל (1996)
יומנה של אשתו (2000)
הטיול (2003)
חולמים על החלל (2005)
השבוי (2008)
המשחק (2008)
הקצה (2010)
השמונה (2013)
מטילדה (2017)
צוי (2020)
47 (2020)
הערות שוליים

1 2 3  "Алексей Ефимович Учитель. Биографическая справка". RIA Novosti.
↑  "Указ Президента Российской Федерации от 14.01.2002 г. № 35". Kremlin.ru.
↑  "Алексей Ефимович Учитель. Биографическая справка". RIA Novosti.
↑  https://kehilalinks.jewishgen.org/tiraspol/gallery.asp?fold=Famous&galini=5
↑  http://www.encspb.ru/object/2804030937?lc=en
↑  ""Ника": Лучший фильм — "Дневник его жены"". Lenta.ru.
↑  "His Wife´s Diary / Dněvnik jego ženy". Karlovy Vary International Film Festival.
↑  "25th Moscow International Film Festival (2003)". MIFF. אורכב מ-המקור ב-2013-04-03. נבדק ב-2013-04-01.
↑  "27th Moscow International Film Festival (2005)". MIFF. אורכב מ-המקור ב-2013-04-03. נבדק ב-2013-04-13.
↑  "28th Moscow International Film Festival (2006)". MIFF. אורכב מ-המקור ב-2013-04-21. נבדק ב-2013-04-14.
↑  "Russia chooses its Oscar nominee". The Voice of Russia. אורכב מ-המקור ב-2010-11-19. נבדק ב-2010-09-09.
↑  "9 Foreign Language Films Continue to Oscar Race". oscars.org. נבדק ב-2011-01-19.
↑  "Break Loose". TIFF. אורכב מ-המקור ב-2013-08-25. נבדק ב-2013-08-18.
↑  "Toronto Adds 75+ Titles To 2013 Edition". Indiewire. נבדק ב-2013-08-18.
↑   ניל מקפרקוהר, גם ברוסיה מתחוללת מלחמת תרבות בגלל עירום במופע מחול, באתר הארץ, 5 ביוני 2017
| --- | --- |
בקרת זהויות :  PLWABN: 9810615869405606  BIBSYS: 11035833  GND: 143938754  ISNI: 0000 0001 1886 6206  LCCN: no2004095703  LNB: 000268125  NKC: xx0181728  NLK: KAC2020N8651  NTA: 229887368  VIAF: 78497595   WorldCat (עם VIAF): 78497595
איינשטייניום טטרפלואוריד

| --- | --- |
 כתיב כימי:  F₄Es 
 מספר CAS:  74833-99-1
 
איינשטייניום טטרפלואוריד היא תרכובת כימית אי-אורגנית בינארית של איינשטייניום ופלואור בעלת הנוסחה הכימית  {\ce {EsF4}}. התרכובת נצפתה בתרמוכרומטוגרפיה.
סינתזה

ניתן להכין את התרכובת באמצעות הפלרה של איינשטייניום טריפלואוריד.
{\ce {2EsF3 + F2 -> 2EsF4}}
תכונות פיזיקליות

התרכובת היא נדיפה. הנדיפות דומה לזו של טרנסאורניום טטרפלואורידים אחרים.
הערות שוליים

↑  Meyer, G.; Morss, L. R. (6 בדצמבר 2012). Synthesis of Lanthanide and Actinide Compounds (באנגלית). Springer Science & Business Media. p. 73. ISBN 978-94-011-3758-4. נבדק ב-28 ביוני 2023. {{cite book}}:  (עזרה)
1 2  Macintyre, Jane E. (23 ביולי 1992). Dictionary of Inorganic Compounds (באנגלית). CRC Press. ISBN 978-0-412-30120-9. נבדק ב-28 ביוני 2023. {{cite book}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איינשטייניום טטרפלואוריד".
ערך זה הוא קצרמרבנושא כימיה. אתם מוזמנים לתרום לוויקיפדיה ו.
איינשטייניום(II)

| --- | --- |
 מסה מולרית:  506 גרם/מול
 מצב צבירה:  מוצק
 
איינשטייניום(II) יודיד היא תרכובת כימית אי-אורגנית בינארית של איינשטייניום ויוד בעלת הנוסחה הכימית  {\ce {EsI2}}.
סינתזה

ניתן להכין את התרכובת באמצעות תגובה של  {\ce {EsI3}} ו- {\ce {H2}}.
{\ce {2EsI3 + H2 -> 2 EsI2 + 2HI}}
הערות שוליים

↑  "WebElements Periodic Table » Einsteinium » einsteinium diiodide". webelements.com. ארכיון מ-25 בינואר 2024. נבדק ב-25 בינואר 2024. {{cite web}}:  (עזרה)
↑  Young, J. P.; Haire, R. G.; Peterson, J. R.; Ensor, D. D.; Fellow, R. L. (בנובמבר 1981). "Chemical consequences of radioactive decay. 2. Spectrophotometric study of the ingrowth of berkelium-249 and californium-249 into halides of einsteinium-253". Inorganic Chemistry. 20 (11): 3979–3983. doi:10.1021/ic50225a076. ארכיון מ-25 בינואר 2024. נבדק ב-25 בינואר 2024. {{cite journal}}:  (עזרה)
1 2  Macintyre, Jane E. (23 ביולי 1992). Dictionary of Inorganic Compounds (באנגלית). CRC Press. p. 3121. ISBN 978-0-412-30120-9. ארכיון מ-28 במאי 2024. נבדק ב-25 בינואר 2024. {{cite book}}:  (עזרה)
↑  Edelstein, Norman M. (11 בספטמבר 2013). Actinides in Perspective: Proceedings of the Actinides—1981 Conference, Pacific Grove, California, USA, 10-15 September 1981 (באנגלית). Elsevier. p. 322. ISBN 978-1-4831-9051-8. ארכיון מ-28 במאי 2024. נבדק ב-26 בינואר 2024. {{cite book}}:  (עזרה)
ערך זה הוא קצרמרבנושא כימיה. אתם מוזמנים לתרום לוויקיפדיה ו.
איתי מגידי

| --- | --- |

איתי מגידי, 2011
 לידה:  9 בינואר 1981 (בן 43)
 מידע כללי
 מדינה:  ישראל ישראל
 השכלה:  אוניברסיטת קלמסון 
 משקל:  60 ק"ג 
 גובה:  1.73 מטר
 ספורט
 ענף ספורט:  אתלטיקה
 מועדון:  הפועל חולון, מכבי תל אביב
 מאמן:  איליה בר זאב, רמי ז'מיאן
 הישגים
 שיאים אישיים:  1500: 3:41.73 דקות (2003) שיא ישראלי בעבר   2000: 5:10.12 דקות (2007) שיא ישראלי   3000 (אולם): 7:54.11 דקות (2007) שיא ישראלי   3000 מכשולים: 8:24.14 דקות (2008) שיא ישראלי
 
איתי מגידי (נולד ב-9 בינואר 1981) הוא אתלט ישראלי, אלוף ישראל ושיאן בריצות למרחקים בינוניים. הוא ייצג את ישראל באולימפיאדה (בייג'ינג 2008).
מגידי מחזיק בשיאים הישראלים בריצת 3,000 מטר מכשולים (8:24.14 דקות), בריצת 2,000 מטר (5:10.12 דקות) ובריצת 3000 מטר באולם (7:54.11 דקות). בשנים 2009-2003 החזיק בשיא הישראלי בריצת 1500 מטר. משנת 2018 מכהן מגידי כמנהל ההישגי של איגוד האתלטיקה בישראל.
ביוגרפיה

מגידי נולד ביבנה. הוא התאמן בקבוצת הפועל חולון. בהמשך למד והתאמן באוניברסיטת קלמזון שבדרום קרוליינה. הוא התאמן בהדרכת איליה בר זאב בקבוצת מכבי תל אביב ובהמשך תחת הדרכתו של רמי ז'מיאן. מגידי הוא בעל תואר שני במנהל עסקים.
ביוגרפיה > 2003 > שיאן ישראל

בתחרות שנערכה בהוייזדן ב-2 באוגוסט 2003 סיים מגידי במקום שמיני בריצת 1500 מטר בשיא ישראלי חדש של 3:41.73 דקות, שיפור לשיאו בן 14 השנים של דב קרמר (3:41.83 דקות).
ביוגרפיה > 2005

בתחרות שנערכה בניו יורק שבארצות הברית ב-28 במאי 2005 קבע מגידי בריצת 3000 מטר מכשולים, שיא אישי חדש של 8:35.96 דקות, חצי שנייה איטי מהשיא הישראלי של יהודה צדוק (8:35.41 דקות) והתוצאה השנייה בטיבה של אתלט ישראלי בריצה זו. שבוע לאחר מכן, בתחרות שנערכה בסקרמנטו בירת קליפורניה שבארצות הברית ב-8 ביוני הוא קבע בריצה זו שיא ישראלי חדש של 8:35.05 דקות. יומיים לאחר מכן, הוא סיים שביעי בריצה זו בשיא ישראלי חדש נוסף של 8:34.12 דקות.
ביוגרפיה > 2006 > אליפות אירופה

בתחרות שנערכה בריימס שבצרפת ב-25 ביולי 2006 זכה מגידי במדליית כסף בריצת 3000 מכשולים בשיא ישראלי חדש של 8:28.38 דקות. שבועיים לאחר מכן, באליפות אירופה שנערכה בגטבורג שבשוודיה, סיים מגידי במקום 11 בריצת 3000 מטר מכשולים בתוצאה של 8:52.69 דקות ובכך היה לאצן הישראלי הראשון שמעפיל לגמר אליפות אירופה. בשלב חצי הגמר, ב-9 באוגוסט, הוא קבע שיא ישראלי חדש של 8:25.04 דקות ועלה מהמקום השלישי.
ביוגרפיה > 2007

בתחרות שנערכה באולם בסאות בנד שבאינדיאנה, ארצות הברית ב-3 בפברואר 2007 זכה מגידי במדליית ארד בריצת 3000 מטר בשיא ישראלי חדש של 7:54.11 דקות, שיפור לשיא בן 19 השנים של דב קרמר (7:55.0 דקות). חודש לאחר מכן, באליפות אירופה באתלטיקה באולם שנערכה בברמינגהאם שבאנגליה, הוא סיים במקום 12 בריצת 3000 מטר, בתוצאה של 8:15.82 דקות. בשלב המוקדמות קבע מגידי תוצאה של 7:55.42 דקות. באותה שנה הוא קבע בריצת 2000 מטר שיא ישראלי חדש של 5:10.12 דקות, שיפור לשיא בן 25 השנים של אריה גמליאל (5:11.52 דקות).
ביוגרפיה > 2008

במחצית 2008 עמד שיאו הלאומי של מגידי בריצת 3000 מטר מכשולים על 8:25.04 דקות, זמן איטי ב-44 מאיות השנייה מהמינימום שדרש הוועד האולימפי בישראל כדי שישתתף באולימפיאדת בייג'ינג (2008). בתחרות שנערכה במץ שבצרפת ב-4 ביולי אותה שנה, שיפר מגידי את שיאו הישראלי ב-90 מאיות, העמידו על 8:24.14 דקות, וסיים במקום הראשון. בעקבות הישג זה, הבטיח מגידי את השתתפותו במשחקים האולימפיים.
ביוגרפיה > 2008 > אולימפיאדת בייג'ינג

באולימפיאדת בייג'ינג (2008) נפצע מגידי ארבעה ימים לפני הריצה ונאלץ להתחרות כשהוא פצוע. כתוצאה מכך, סיים במקום 36 מתוך 37 המשתתפים בתוצאה של 9:05.02 דקות.
עד שנת 2009 החזיק מגידי גם בשיאי ישראל בריצת 1500 מטר ובריצת 3000 מטר, אך בשנה זו נשברו שיאיו על ידי גזצ'או יוסף.
ביוגרפיה > 2009

בשנת 2009, לאחר שנודע לו על כוונת איגוד האתלטיקה בישראל לאתר אתלטים קנייתים, לגיירם ולהעלותם לישראל כדי שייצגו את ישראל בתחרויות, יזם את הקמתו של ארגון אתלטים ישראלים.
ביוגרפיה > 2010

בנובמבר 2010 עבר מגידי ניתוח בברכו הימנית.
ביוגרפיה > 2011

באפריל 2011 נסע מגידי למחנה אימונים בקניה ובתחרות שנערכה בלוון בלגיה באוגוסט אותה שנה הוא קבע בריצת 3000 מטר מכשולים תוצאה של 9:00.42 דקות, תוצאת השנה בישראל.
שיאים אישיים > אצטדיון

ריצת 1500 מטר: 3:41.73 דקות (2003) שיא ישראלי בעבר
ריצת 2000 מטר: 5:10.12 דקות (2007) שיא ישראלי
ריצת 2000 מטר מכשולים: 5:44.92 דקות (2000)
ריצת 3000 מטר מכשולים: 8:24.14 דקות (2008) שיא ישראלי
ריצת 5000 מטר: 14:14.50 דקות (2000)
ריצת 10,000 מטר: 29:29.34 דקות (2006)
שיאים אישיים > אולם

ריצת מייל: 4:05.13 דקות (2007)
ריצת 3000 מטר: 7:54.11 דקות (2007) שיא ישראלי בעבר
הערות שוליים

1 2  דני בורשבסקי‏, מגידי שבר את שיא ישראל ב-2,000 מטר, באתר וואלה, 8 בינואר 2007
↑  איתי מגידי, למרות המכשולים: רצים להתאגד, באתר nrg‏, 27 ביולי 2009
↑  50 התוצאות הטובות בכל הזמנים - ריצת 1500 מטר באתר איגוד האתלטיקה בישראל
↑  50 התוצאות הטובות בכל הזמנים - ריצת 3000 מכשולים באתר איגוד האתלטיקה בישראל
↑  50 התוצאות הטובות בכל הזמנים - ריצת 5000 מטר באתר איגוד האתלטיקה בישראל
↑  50 התוצאות הטובות בכל הזמנים - ריצת 10,000 מטר באתר איגוד האתלטיקה בישראל
↑  50 התוצאות הטובות בכל הזמנים - ריצת 3000 מטר באתר איגוד האתלטיקה בישראל
|  משלחת ישראל לאולימפיאדת בייג'ינג (2008)  |
| --- | --- | --- |
|  אתלטיקה | אלכס אברבוך • איתי מגידי • היילה סטאין • ניקי פאלי |  |
|  ג'ודו | אריק זאבי • גל יקותיאל • אליס שלזינגר |  |
|  התעמלות אמנותית | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |  |
|  התעמלות מכשירים | אלכס שטילוב |  |
|  טאקוונדו | בת אל גטרר |  |
|  טניס | ציפי אובזילר • יוני ארליך • שחר פאר • אנדי רם |  |
|  סיף | תומר אור • דלילה חטואל • נעם מילס |  |
|  קיאק | מיכאל קולגנוב |  |
|  קליעה | דורון אגוזי • גיא סטריק • גיל סימקוביץ' |  |
|  שחייה | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |  |
|  שחייה אמנותית | אנסטסיה גלושקוב • אינה יופה |  |
|  שיט | נופר אדלמן • ורד בוסקילה • אודי גל • מעין דוידוביץ' •  שחר צוברי • ניקה קורניצקי • גידי קליגר |  |
| --- | --- |
בקרת זהויות :  World Athletics: 14199311
נמל התעופה כרייסטצ'רץ'

נמל התעופה כרייסטצ'רץ' (באנגלית: Christchurch Airport) הוא נמל התעופה הראשי המשרת את כרייסטצ'רץ', ניו זילנד. הוא ממוקם 12 קילומטרים מצפון־מערב למרכז העיר. נמל התעופה נפתח רשמית ב־18 במאי 1940 והפך לנמל התעופה הבינלאומי הראשון של ניו זילנד ב־16 בדצמבר 1950. זהו נמל התעופה השלישי העמוס ביותר בניו זילנד, אחרי אוקלנד וולינגטון, הן מבחינת נוסעים והן בתנועות מטוסים. כרייסטצ'רץ ואוקלנד הם שדות התעופה היחידים בניו זילנד המטפלים במטוסי בואינג 747 ואיירבוס A380. שדה התעופה פועל 24 שעות ביממה.
לשדה התעופה יש שני מסלולים מאונכים זה לזה: מסלול המראה ראשי באורך 3,288 מטרים ומסלול משני באורך 1,741 מטרים. לשדה התעופה יש גם מסלול דשא שלישי, במקביל למסלול הראשי, לשימוש תעופה כללית.
גלריה

בניין הטרמינל ומגדל הפיקוח לשעבר משנת 1960
אולם הצ'ק-אין, דצמבר 2013
הערות שוליים

↑  "Christchurch Chronology". Christchurch City Library. ארכיון מ-12 בפברואר 2013. נבדק ב-10 במרץ 2013. {{cite web}}:  (עזרה)
↑  https://www.christchurchairport.co.nz/globalassets/about-us/who-we-are/financial-reports/2022-financial-statements
↑  Bayos, Kris (7 בספטמבר 2016). "Emirates to deploy A380 aircrafts to Christchurch in October, offer non-stop Dubai-Auckland flights". International Business Times. IBT Media Inc. ארכיון מ-8 בספטמבר 2016. נבדק ב-7 בספטמבר 2016. {{cite web}}:  (עזרה)
↑  "Technical Information" (PDF). ארכיון (PDF) מ-8 באפריל 2017. נבדק ב-9 במאי 2017. {{cite web}}:  (עזרה)
| --- | --- |
בקרת זהויות :  LCCN: no2014024737  VIAF: 306391928   WorldCat (עם VIAF): 306391928
נמל התעופה לונדון סאות'אנד

נמל התעופה לונדון סאות'אנד (באנגלית: London Southend Airport) הוא נמל תעופה בינלאומי, הממוקם במחוז אסקס שבבריטניה, כ-60 קילומטר ממזרח למרכזה של לונדון, בירת המדינה. הנמל הוא אחד משישה נמלי תעופה בינלאומיים המשרתים את מטרופולין לונדון והקטן שבהם מבחינת תנועת הנוסעים בו.
תולדות הנמל

נמל התעופה שוכן בקרבת העיר סאות'אנד-און-סי. הוא הוקם על ידי גיס התעופה המלכותי במהלך מלחמת העולם הראשונה ונקרא על שם העיירה הסמוכה רושפורד (Rochford). לאחר המלחמה נסגר השדה ונפתח מחדש ב-1935 כנמל תעופה אזורי. במלחמת העולם השנייה שב לשמש כשדה תעופה צבאי, שבו הוצבו מטוסי קרב. חלק ממבני הביצורים שהוקמו בשדה וסביבו במהלך המלחמה ניצבים עדיין על תילם. ב-1947 שב השדה לשמש כמתקן אזרחי.
בשנת 1993, נוכח הפסדים תפעוליים שלו, מכרה מועצת המחוז את הנמל לחברת Regional Airports, אשר מיתגה אותו מחדש תחת שמו הנוכחי והעבירה אותו לרווח תפעולי. ב-2008 נמכר הנמל לחברת Stobart Group, בעליו הנוכחית.
בשנת 2011 החל לפעול בנמל מגדל פיקוח חדש ותחנת רכבת חדשה נחנכה לצידו, עם קו רכבת לתחנת רחוב ליברפול בלונדון. בשנת 2012 החלה חברת איזיג'ט להפעיל טיסות מהנמל, ונחנכו בו טרמינל חדש והארכה למסלול הטיסה. ב-2014 החלה חברת Flybe לפעול מהנמל וב-2019 הצטרפה אליה חברת ריאנאייר.
הנמל היה השלישי בעומס הנוסעים בו מבין נמלי התעופה של מטרופולין לונדון משנות השישים ועד סוף שנות השבעים, כאשר נמל התעופה לונדון סטנסטד נטל ממנו מעמד זה. לאחר פיתוח מתקני הנמל החל מספר הנוסעים שעברו בו לגדול:
2012 - 721,661
2013 - 969,912 (34.4%+)
2014 - 1,102,358 (13.6%+)
2015 - 900,648 (18.3%-)
2016 - 874,549 (2.9%-)
2017 - 1,095,914 (25.3%+)
2018 - 1,480,139 (35%+)
משנת 1957 ועד 2006 התרחשו בנמל ובסביבתו 12 תאונות מטוסים. בשתיים מהן, שעירבו מטוסים קטנים, נהרג אחד מיושבי המטוסים ובשלישית נספו שני אנשים על הקרקע.
בשנת 1963 צולמה בנמל סצנה מתוך סרט הקולנוע גולדפינגר.
מתקנים ופעילות

בנמל פועלים שני טרמינלים: הטרמינל העיקרי נפתח ב-2012 והורחב מאז. הטרמינל שהיה קיים בנמל לפניו הוסב לשימוש של נוסעי מטוסים פרטיים. יש בנמל מסלול טיסה יחיד בכיוון של דרום-מערב לצפון-מזרח, שאורכו 1,956 מטר, המסוגל לשרת מטוסים עד לגודל של בואינג 767 ומקביליו. בנמל אין גשרי עלייה למטוס.
הנמל משרת טיסות סדירות, טיסות צ'רטר, טיסות מטען וטיסות פרטיות, כולל לימודי טיסה.
הנמל משרת מספר קטן של חברות תעופה, שהבולטות שבהן הן חברות הטיסות המוזלות איזיג'ט, ריאנאייר וויז אייר. החברות מפעילות ממנו טיסות ליעדים פנים ארציים וליעדים ברחבי מערב אירופה.
קו הטיסות העמוס ביותר מהנמל בשנת 2019 היה לאמסטרדם שבהולנד (כ-201 אלף נוסעים), ואחריו הקווים לאליקנטה ולמאלגה שבספרד, לפארו שבפורטוגל ולדבלין שבאירלנד.
אלכסיי אולנין

| --- | --- |

 לידה:  9 בדצמבר 1763 מוסקבה, האימפריה הרוסית 
 פטירה:  29 באפריל 1843 (בגיל 79) סנקט פטרבורג, האימפריה הרוסית 
 מקום קבורה:  בית העלמין טיחווין 
 מקום לימודים:  פז'סקי קורפוס (1783)  האוניברסיטה של שטרסבורג (1785) 
 פרסים והוקרה:  אביר במסדר אלכסנדר נבסקי  מסדר ולדימיר הקדוש, דרגה 2  אות המסדר ולדימיר הקדוש, דרגה 1  מסדר סנטה אנה, דרגה 2  עיטור  אנה הקדושה,  דרגה ראשונה  מסדר יוחנן הקדוש של ירושלים 
 בן או בת זוג:  Yelizaveta Poltoratskaya 
 צאצאים:  Anna Olenina, Pyotr Olenin, Aleksey Olenin 
 
אלכסיי אולנין (רוסית: Алексей Оленин; ‏. 9 בדצמבר 1763 - 29 באפריל 1843) היה ארכאולוג רוסי בסנט פטרסבורג, מנהל הספרייה הציבורית הקיסרית בין 1811 ל-1843 והנשיא השישי של האקדמיה הקיסרית לאמנויות בין 1817 ל-1843.
חיים מוקדמים

אולנין נולד למשפחת אצולה במוסקבה. את השכלתו הראשונית קיבל בבית. ובשנת 1774, כפי שהיה מקובל באותה תקופה בקרב האצולה הרוסית, הוא התקבל לאקדמיה הצבאית. ב-1780 הוא נשלח ללמוד היסטוריה ותולדות האמנות בדרזדן.
קריירה

בשנת 1785 חזר אולנין לרוסיה כדי להתחיל בקריירה צבאית. במקביל הוא כתב מילון של ציטוטים צבאיים ובשנת 1786 הוא נבחר לאקדמיה למדעים של סנט פטרבורג, למרות שהמילון טרם פורסם. בדצמבר 1786 אולנין עזב את השירות הצבאי, אך חזר והצטרף שוב לצבא. הוא נשלח לפסקוב ולאחר מכן, בשנים 1789–1790, השתתף במלחמת רוסיה-שוודיה. בשנת 1795 הועלה לדרגת אלוף-משנה ופרש משירות צבאי סופית.
לאחר 1795 אולנין הועסק במגוון תפקידים אזרחיים, כולל מנהל מטבעת סנט פטרבורג (1799). ב-1811 מונה למנהל הספרייה הציבורית הקיסרית.
משנת 1794 הוא גילה עניין רב באמנות וארכאולוגיה, והפיק מספר יצירות גרפיות, ויצר אוסף גדול של עתיקות, שאותו תרם מאוחר יותר (ב-1829) לאקדמיה לאמנויות. הוא המשיך ואייר מספר ספרים, ביניהם יצירותיו הנבחרות של גברייל דרז'אבין וספר אגדות מאת איוואן חמניצר. בשנת 1804 הוא נבחר כחבר באקדמיה לאמנויות.
בשנת 1806 פרסם אולנין את המאמר הראשון שלו, על פיענוח כתובת עתיקה מאבן שנמצאה באי תמאן בשנת 1792. בעקבות מאמר זה, אולנין נחשב כמייסד הפלאוגרפיה הרוסית. הוא גם בלט בהיותו המארח של אחד הסלונים האופנתיים ביותר בסנט פטרסבורג, שמשך אליו סופרים, אמנים, מוזיקאים ושחקנים רבים.[2]
אלכסנדר פושקין, שנחשב למשורר הרוסי המפורסם ביותר, היה מעורב רומנטית עם אנה אולנינה, בתו הצעירה של אלכסיי אולנין. הוא כתב לה מספר שירים, ואף הציע לה נישואין בשנת 1828, אך נדחה על הסף. אנה אולנינה לא התחתנה עד 1840.
מוות

אלכסיי אולינין מת בסנט פטרבורג בשנת 1843, עדיין בתפקיד, ונקבר במנזר אלכסנדר נבסקי.
הערות שוליים

↑  Оленин Алексей Николаевич (in Russian). Great Soviet Encyclopedia. Retrieved 19 June 2020.
↑  Голубева, О.Д. "Оленин Алексей Николаевич" (in Russian). National Library of Russia.
↑  Члены Академии, www.rah.ru
↑  Лия ПевзнерВо власти красоты. Часть I. »...глаза Олениной моей!». Журнал «Русское искусство», www.russiskusstvo.ru
| --- | --- |
בקרת זהויות :  PLWABN: 9810616176405606  BnF: cb120909839 (data)  GND: 11712057X  ISNI: 0000 0001 1029 5947  LCCN: n84059996  NKC: jn20000701339  NTA: 072629630  SUDOC: 029242592  VIAF: 74621266   WorldCat (עם VIAF): 74621266
ניקי דה יאחר

| --- | --- |

 לידה:  2 במרץ 1994 (בת 30) ואחנינגן, הולנד 
 מדינה:  ממלכת ארצות השפלה 
 פרסים והוקרה:  לחצן הפעלה מיהלום 
 www.nikkietutorials.com
 
ניקי דה יאחר (בהולנדית: Nikkie de Jager; נולדה ב-2 במרץ 1994), הידועה יותר בשם ערוץ היוטיוב שלה, NikkieTutorials, היא מאפרת יופי, יוטיוברית ומשפיענית הולנדית. היא זכתה לפופולריות ב-2015 לאחר שפרסמה בערוץ היוטיוב שלה את הסרטון "The Power of Makeup", שהעניק השראה לסרטונים רבים אחרים של אנשים המציגים את פניהם עם ובלי איפור. נכון ליוני 2021, לערוץ היוטיוב שלה יש מעל ל-13.8 מיליון מנויים ולמעלה מ-1.47 מיליארד צפיות בסרטונים.